For mange er en ko bare en ko, en tyr bare en tyr. Men for andre er der tale om smukt svungne kurver og smukke bagdele. I Messecenter Aars bliver der i disse dage afholdt konkurrencer, hvor ko-entusiaster dyster om at have den pæneste af slagsen.

Der bliver i disse dage afholdt kvægmæsse i Messecenter Aars. Her er landmænd mødt talstærkt op for at konkurrere mod hinanden om, hvem der har den flotteste ko. En af deltagerne i dagens er Johanne Hestbæk på bare ni år. Hun har taget fri fra skole for at deltager med den rød-brogede malkeko Mini. - Jeg synes, det er rigtig sjovt at trække rundt med koen, siger hun til TV2/Nord. Inde gjorde Johanne og Mini det godt, hvilket også resulterede i ros fra dommerne. Desværre for Johanne rakte det i dag ikke til andet end en fjerdeplads for de to. - Det gik både godt og skidt, synes jeg. Vi fik kun en fjerdeplads, sagde Johanne efterfølgende. Alligevel var det ikke helt spildt. - Det var rigtig sjovt, slutter hun.